KOMENTE DHE REKOMANDIME 
MBI RAPORTIN E MONITORIMIT PËR 4 MUJORIN E PARË TË VITIT 2021
 PËR KUVENDIN E SHQIPËRISË
I. Vlerësim i përgjithshëm i qëllimeve dhe objektivave të politikës si dhe performanca e  produkteve kryesore

Me fondet e buxhetit të vëna në dispozicion gjatë 4 mujorit të parë të vitit 2021, Kuvendi i Shqipërisë ka ushtruar veprimtarinë e vet nëpërmjet dy programeve të tij, si më poshtë:
1. Programi “Planifikim, Menaxhim, Administrim”

2. Programi “Veprimtaria Ligjvënëse”.

Programi “Planifikim Menaxhim Administrim” 

Qëllimi i programit është “Zhvillimi dhe organizimi i kapaciteteve të nevojshme financiare, teknologjike, njerëzore për të siguruar mbarëvajtjen e aktiviteteve parlamentare në kohë, me cilësi dhe në shërbim të interesit publik”. Realizimi i qëllimit kryhet nëpërmjet realizimit të objektivave dhe produkteve sa më poshtë:

· Objektivi “Të rritet niveli i transparencës, objektivitetit të informimit dhe aksesi i publikut në çështjet parlamentare duke punuar me kapacitete njerëzore profesionale”. Produktet që kanë kontribuar në realizimin e këtij objektiv janë:
· Ofrimi i 4 lloj shërbimeve me qëllim informimin publik dhe transparencën maksimale për pasqyrimin real të veprimtarisë së Kuvendit.
· Analizë dhe punë kërkimore parlamentare
· Objektivi “Të sigurohet arkitekturë optimale dhe bashkëkohore e teknologjisë së informacionit si dhe infrastrukturë dhe kushte pune me standarte për veprimtarinë parlamentare në përgjigje të sfidave të reja”. Produktet që kanë kontribuar në realizimin e këtij objektiv janë:

· Kushte optimale pune. 
· Sistemi E-Parlament

· Aplikacioni “Kuvendi i Shqipërisë”

Programi “Veprimtaria Ligjvënëse”.

Nëpërmjet këtij programi Kuvendi Shqipërisë synon rritjen e cilësisë së akteve, të përafruara me legjislacionin e BE, forcimin e marrëdhënieve ndërparlamentare me vendet e BE-së, vendet e rajonit dhe jo vetëm si edhe rritja e performancës në monitorimin e institucioneve të pavarura. 
II. Karakteristika kryesore të performancës së shpenzimeve
Në fund të 4  mujorit të parë të vitit 2021, situata në lidhje me realizimin e shpenzimeve të buxhetit, krahasuar me planin e vitit 2021, sipas të dhënave të gjeneruara nga SIFQ, paraqitet si më poshtë:
                                                                                           në  000/lekë
	
	Emërtimi
	Plani për  vitin 2021
	Fakti për 4M e vitit 2021
	% e realizimit

	1.
	Shpenzime personeli
	627,320
	172,680
	28%

	2.
	Shpenzime të tjera korrente
	408,840
	94,886
	23%

	3.
	Shpenzime Kapitale 
	118,000
	4,920
	4%

	TOTALI
	1,154,160
	272,487
	24%


Ndërsa realizimi i shpenzimeve të programeve paraqitet si më poshtë:

                                                                                                                   në  000/lekë
	
	Emërtimi
	Plani për vitin 2021
	Fakti për 4M e vitit 2021
	% e realizimit

	
	
	Korrente 
	Investime
	Korrente
	Investime
	Korrente
	Investime

	1.
	Planifikim, Menaxhim Administrim
	414,800
	118,000
	102,627
	4,920
	25%
	4%

	2.
	Veprimtaria Ligjvënëse
	621,360
	-
	164,939
	-
	27%
	-

	
	Totali
	1,036,160
	118,000
	267,567
	4,920
	26%
	4%


Pra siç shikohet nga të dhënat e tabelës së mësipërme, plani i shpenzimeve të buxhetit vitin 4 mujorin e parë të vitit 2021 është realizuar në masën 24% kundrejt fondeve të planifikuara për vitin 2021. Shpenzimet për investime janë realizuar me rreth 4% përgjatë periudhës. Realizimi i ulët i shpenzimeve vjen për shkak të procedurave të prokurimit.
III. Informacion mbi volumin dhe madhësinë e ndryshimit të buxhetit
Për Buxhetin e Kuvendit të Shqipërisë për 4 mujorin e parë të vitit 2021, situata në lidhje me ndryshimet në planifikim gjatë kësaj periudhe, paraqitet si në tabelën e mëposhtme:
në  000/lekë
	Programet
	Buxheti fillestar 2021
	Buxheti me ndryshime
	Diferenca

	
	(1)
	(2)
	(3=2-1)

	Planifikim, Menaxhim Administrim
	532,000
	532,800
	800

	Veprimtaria Ligjvënëse
	621,160
	621,360
	200

	Totali
	1,153,160
	1,154,160,
	1,000


Ndryshimet e planit gjatë 4 mujorit të parë të vitit 2021, kanë ndodhur si rrjedhojë e akordimeve të fondit të veçantë për këtë institucion.
Krahasimi i të dhënave faktike, të raportit të Institucionit me të dhënat e thesarit, për të njëjtën periudhë raportuese.
në  000/lekë
	Programet
	Shpenzime korrente
	Shpenzime kapitale
	Totali i shpenzimeve

	
	Kuvendi
	Thesari
	Dif.In-Thesar
	Kuvendi 
	Thesari
	Dif.In-Thesar
	Kuvendi
	Thesari
	Dif.In-Thesar

	Planifikim, Menaxhim Administrim
	102,628
	102,628
	-
	4,920
	4,920
	-
	107,548
	107,548
	-

	Veprimtaria Ligjvënëse
	164,939
	164,939
	-
	-
	-
	-
	164,939
	164,939
	-

	Totali
	267,567
	267,567
	-
	4,920
	4,920
	-
	272,487
	272,487
	-


Ashtu sikurse paraqitur në tabelën e mësipërme, të dhënat e përdorura nga Kuvendi i Shqipërisë për përgatitjen e raportit të monitorimit të shpenzimeve për 4 mujorin e parë të vitit 2021, përputhen plotësisht me të dhënat e nxjerra nga sistemi i thesari.
IV. Komente dhe rekomandime

· Vlerësojmë që përmbajtja e relacionit si edhe anekseve përkatëse duhet të paraqitet e plotë sipas formateve të përcaktuara në Udhëzimin nr. 22, datë 17.11.2016 “Për procedurat standarte të monitorimit të buxhetit në njësitë e Qeverisjes Qendrore”. Nuk janë paraqitur të plotësuar nga ana juaj anekset nr. 3 dhe nr. 4.
· Është respektuar afati ligjor i dërgimit të Raportit të Monitorimit për 4 mujorin e parë të vitit 2021,  pranë Ministrisë së Financave dhe Ekonomisë.
· Lidhur me përmirësimin e cilësisë së përmbajtjes së raportit të monitorimit rekomandojmë:

· Duhet të plotësohet aneksi nr.4 “Raporti i realizimit të objektivave të politikës së programit” të përcaktuar në udhëzimin e mësipërm së bashku me komentet për secilin tregues për të evidentuar arritjet si edhe problematikat pasi ky aneks nuk është pjesë e rapotit të monitorimit të dërguar nga ana juaj. 
· Gjithashtu duhet i plotësuar edhe aneksi nr. 3 “Raporti përmbledhës i realizimit të treguesve të performancës/produkteve të programit”, në mënyrë që të bëhet e mundur krahasimi i luhatjeve të kostos për njësi për treguesit e performancës/produkteve të plotësuar dhe paraqitur. 
· Në zbatim të kreut VI “Monitorimi” të Udhëzimit plotësues nr. 4, datë 25.01.2021 “Për zbatimin e Buxhetit të vitit 2021”, lidhur me përdorimin e informacionit të siguruar nga sistemi AFMIS vihet re se:
· Vlerat e sasive faktike të produkteve për 4 mujorin e parë të vitit 2021 janë në përputhje me vlerat e sasive faktike të produkteve të raportuar nga ana juaj në Raportin e monitorimit.
V.  Publikimi
Raporti i Monitorimit për 4 mujorin e parë të vitit 2021 është publikuar në faqen zyrtare të Kuvendit të Shqipërisë. 
Linku: http://www.parlament.al/RaporteStatistika?statusId=2

